П Р О Г Р А М А - 2021 ГОДИНА

За развитие на читалищната дейност в НЧ”Св.Св.Кирил и Методи-1928”с.Студена

 Община Свиленград Област Хасковска

 Настоящата програма е разработена съгласно чл.26 ал.2 от Закона на народните читалища и има за цел да развие потенциала и ресурсите на читалището ни за превръщането му в модерно ,ефективно действаща общност и духовен център в нашето село.

НЧ”Св.Св.Кирил и Методи -1928”с.Студена е основано през 1928 година .През всичките тези години на съществуване читалището играе важна роля в обществения живот на с.Студена като устойчива културна институция със специфична мисия за съхранение и развитие на традиционните ценности на нацията ни,дълбоката взаимовръзка с миналото ,с традициите, културата и благотворителността е основата на авторитета на читалището.

През 87-годишната си история читалището има своята завоювана позиция за работа в подкрепа на общността и през годините е спечелило доверието на хората.

В с.Студена са запазени и до днес се изпълняват песните и хората на местното население.

Читалището дава своето място за изява на любителите самодейци.Тук са сформирани две групи-женска певческа група и мъжка коледарска група които с участието си във фестивалите в страната популяризират песните и обичаите на селото.

ОСНОВНИ ЦЕЛИ:

1.Да се развие и обогатява културния живот на селото.

2.Да издирва и обогатява народните обичаи и традиции.

3.Да осигурява достъп до информация и работа с младите хора.

За постигане на своите цели читалището извършва основните дейности като:

ОРГАНИЗАЦИОННА ДЕЙНОСТ:

1.Провеждане на отчетни събрания всяка година и отчетно-изборни на всеки три години.

2.Провеждане на едно заседание на ЧН на всяко тримесечие.

3.Приемане на нови членове.

4.Редовно събиране на членския внос.

5.Водене на отчетните документи.

6.Подобряване на съвместната работа на читалището с други организации и църквата в селото.

7.Участия в срещи и обучения на РЕКИЦ Хасково, както и други обучителни семинари на Министерството на културата.

8.Относно културно-масова дейност-двете групи към читалището продължават своята дейност като вземат участие във всички празнувания в селото,отбелязваме всички национални празници за страната с концерти.

БИБЛИОТЕЧНА ДЕЙНОСТ:

1.Поддържане и обновяване на библиотечния фонд.

2.Участия в проекти за финансова подкрепа на библиотеката.

3.Абонамент за подходящи специализирани вестници и списания.

Като се има предвид ,че читалището ни няма никакви други средства ,освен държавната субсидия и наем за земя ,настоятелството смята за нормалната работа през 2021 година читалището ни се нуждае от повече средства.

07.11.2020.година Председател: /подпис/

КУЛТУРЕН КАЛЕНДАР за 2021 година на читалището

М.Януари:

 –Велик богоявленски водосвет,съвместно с църковното настоятелство.

 –По стар народен обичай отпразнуване на бабин ден,извършване на обичая „Бабуване”.

М.Февруари

 –Празника на лозаря и винаря.Тържествено зарязване на лозята и дегустация на виното на местни винопроизводители.

М.Март:

 – съвместно с колеги от другите читалища отпразнуване на деня на самодееца и баба Марта.

 – осмо мартенска вечер с жените от селото.Представяне на местни ръкоделия и веселие.

М.Април:

-Провеждане на пролетен концерт в читалищния салон за жителите на селото и участие във фестивала в с.Сладун.

М.Юни:

-Участие в МФФ”Песни и танци без граници”Свиленград.

М.ЮЛИ:

-Участия в местни и национални събори и фестивали.

М.Август:

-Традиционен Илинденски панаир.

М.Септември:

-Провеждане на фолклорен събор „Песен се пее,хоро се вие край Сакар”.

М.Ноември:

 – съвместно с колеги от Общината честване празника на народните будители.

М.Декември:

– Бъдни вечер и коледуване от коледарската група по домовете на хората.

Програмата и културния календар за 2021 година са приети на редовното заседание на читалищното настоятелство .

 Секретар: